หุ้นปิดตลาดบวก 4.06 จุด
ภาวะตลาดหุ้นไทยวันนี้ดัชนียังปรับเพิ่มขึ้นต่อเนื่องจากวันก่อน4.06จุดหรือเพิ่มขึ่น0.52%มาปิดที่ 786.54 จุด ด้วยมูลค่าการซื้อขาย 3.68 หมื่นล้านบาท
24 มี.ค. 2553

ภาวะตลาดหุ้นไทยวันนี้ดัชนียังปรับเพิ่มขึ้นต่อเนื่องจากวันก่อน4.06จุดหรือเพิ่มขึ่น0.52%มาปิดที่ 786.54 จุด ด้วยมูลค่าการซื้อขาย 3.68 หมื่นล้านบาท
ดัชนีหุ้นไทยช่วงเช้าปิดพุ่งขึ้นฝ่าแนวต้าน 790 จุดไปได้ โดยดัชนีพุ่งไปถึง 793 จุดแต่ไม่สามารถยืนได้นานมีแรงขายออกมาในช่วงบ่ายจากนักลงทุนในประเทศ
นายรักพงศ์  ไชยศุภรากุล  ผู้จัดการส่วนวิจัยและเศรษฐกิจกลยุทธ์ ฝ่ายวิจัย บล.เคจีไอ(ประเทศไทย)ให้ความเห็นว่าดัชนีหุ้นไทยวันนี้ปรับตัวขึ้นตามคาด โดยกลุ่มที่ปรับตัวขึ้นคือพลังงานและธนาคาร ตามทุนไหลเข้าจากต่างประเทศที่คาดการณ์ว่าเศรษฐกิจโลกจะฟื้นตัว โดยดัชนีดาวโจนส์ปรับขึ้นต่อเนื่องมานานนับสิบวันแล้ว และเยอรมนีมีท่าทีว่าจะช่วยเหลือกรีซอย่างมีเงื่อนไข
แนวโน้มวันพรุ่งนี้คาดว่าดัชนีจะปรับตัวขึ้นและระหว่างวันมีแรงเทขายออกมาบ้างเนื่องมาจากตลอดระยะเดือนมานี้ดัชนีปรับขึ้นมาเกือบ 100 จุด แต่เงินทุนไหลเข้ายังต่อเนื่องดีตามสถานการณ์ของประเทศยุโรปที่ดีขึ้น ดังนั้นจึงให้แนวต้านที่ 796 จุดและแนวรับที่ 787 จุด